Məzmun
------

"Sonuncu Şahid" Selcan *(Məsmə Aslanqızı)* adlı qızdır. O, qətl hadisəsinin şahidi olur. Qətli törədən Samir *(Vüqar Əbdülov)* digər şahidləri müxtəlif yollarla susdurmağa nail olur. Təkcə Selcandan başqa. Selcan hədə-qorxulara rəğmən öz vicdanının əksinə gedə bilmir və son məqamda məhkəmədə ifadə vermək qərarına gəlir. Çünki bütün günahlar həmin gecə Selcanı canilərin əlindən xilas edən Azər Səmədzadənin *(Samir Qulamov)* üstünə atılmışdı. Selcanın ifadəsindən sonra Azər azadlığa buraxılır, lakin, hadisələr daha da qabarıq hala gəlir. Samir öz dəstəsi ilə bir-bir şahidləri aradan götürməyə başlayır. Əlbəttə Selcan da təhlükə altında qalır. Hətta Samirin dəstəsi işi aparan hakim Sədi Həsənzadənin *(Əliabbas Qədirov)* nəvəsi Fərruxu *(Murtuz Ələsgərov)* da qaçırır ki, məhkəmədə işi Samirin xeyrinə həll etsin. İş elə gətirir ki, təsadüf nəticəsində Selcanın nişanlısı Mətin Şahsuvarov *(Elşən Rüstəmov)* Azər Səmədzadə ilə birləşib Fərruxu canilərin əlindən qurtarır.

Kriminal mövzuda çəkilmiş bu filmdə yaşlı nəslin nümayəndələri ilə yanaşı, işıqlı ideyalarla yaşayan gənclərin cinayətkar ünsürlərə qarşı prinsipial mübarizəsi əks etdirilir.

Film haqqında
-------------

Serialın 1-ci seriyası "Əbədi Selcan", 2-ci seriyası "Şahid var", 3-cü seriyası "Həqiqət sorağında", 4-cü seriyası isə "İflasa doğru" adlanır.

Filmdə gənc Selcanı yaşlı Selcana bənzətmək üçün aktrisa Məsmə Aslanqızının gözlərinə linza taxılmışdır. Çünki yaşlı Selcanı oynayan aktrisa Suğra Bağırzadənin gözləri mavidir.

Səhv
----

* *Montaj səhvi:* Filmdə iki qara "Cip" markalı avtomobil sahildə üz-üzə gəlir. Sonra səhnə dəyişir və Mikayılla *(Anar Heybətov)* Samir *(Vüqar Əbdülov)* kafedə otururlar. Sonra yenə sahildəki səhnəyə qayıdırıq və Vüqarla Mikayıl maşından düşürlər. Deməli onlar eyni vaxtda həm kafedə, həm də sahildədirlər.

Filmin heyəti
-------------

### Film üzərində işləyənlər

**Ssenari müəllifi:** Aydın Ağazadə
**Quruluşçu rejissor:** Məhərrəm Bədirzadə
**Quruluşçu operator:** İzzət Əzizov, Aydın Mansurov
**Rəssam:** Rəfael Əlizadə
**Montaj rejissoru:** Nasir Salamov (Nəsir Salamov kimi)
**Səs rejissoru:** Firudin Bağıroğlu
**Musiqi Tərtibatı:** Firudin Bağıroğlu
**Operator:** Mahmud Əhmədov
**İşıq rəssamı:** Mahmud Əhmədov
**Rejissor:** Emil Abdullayev, Almaz Məmmədova
**Qrim rəssamı:** Elbrus Vahidov, Zemfira Cəfərova
**Kompüter qrafikası:** Mirzə Qurbanov
**Rejissor assistenti:** Dilşad Baxşəliyeva, Cavid Novruzov, Zaur Ağaoğlu, Günel Babayeva
**Sürücü:** Qərib Əliyev
**İşıqçı:** Tərlan Qafarov
**Məsləhətçi:** Ənvər Seyidov (hüquq elmləri namizədi)
**Redaktor:** Mailə Muradxanlı
**Filmin direktoru:** Faiq Abbasov
**Musiqilərindən istifadə edilən bəstəkar:** Rauf Əliyev ("Vahimə" filmindən), Xəyyam Mirzəzadə ("Güllələnmə təxirə salınır" və "Afroditanın qolları" filmlərindən), Müslüm Maqomayev ("Burulğan" filmindən)
### Rollarda

Füzuli Hüseynov — Oqtay Səmədzadə
Məsmə Aslanqızı — Selcan
Suğra Bağırzadə — Selcan
Samir Qulamov — Azər Səmədzadə
Əliabbas Qədirov — Sədi Həsənzadə
Hicran Nəsirova — Aybəniz Həsənzadə
Vüqar Əbdülov — Samir
Mələk Həsrətova — Sənubər
Anar Heybətov — Mikayıl
Sona Məmmədova — Samirin tanışı
Rüfət Axundov — İlkin
Əminə Babayeva — Selcanın nənəsi
Elşən Rüstəmov — Mətin Şahsuvarov
Nicat Kazımov — Kapitan Sərvətov
Mətləb Abdullayev — Vəkil
Elxan Quliyev — İttihamçı
Vüsal Mehrəliyev — Samirin dostu
Rafiq Hüseynov — Qaya
Füzuli Məmmədov (aktyor) — Polis rəisi
Arzu Hüseynov — Ramiz Hüseynov
Zemfira Orucova
Murtuz Ələsgərov — Fərrux
Mikayıl Nəsirov — yalançı şahid
Səmayə Məmmədova
Cavid Novruzov
Nağı Qocayev
Ağaqulu Manafov
Hasil Adiloğlu
Firuz Xudaverdiyev — Samirin adamı
Məmmədkamal Kazımov — qoca
Bəxtiyar Babayev
Bəxtiyar Hüseynov
Zümrüd Məmmədova — İlkinin anası
Elxan Qurbanov — prokuror
Məhərrəm Bədirzadə — Qədir
Vüqar Axundov — uşaq qaçıran
Filmi səsləndirənlər:
Həmidə Ömərova — Selcan (Suğra Bağırzadə ) (titrlərdə yoxdur)

Xarici keçidlər
---------------

* Filmi izlə